Bildiškės ežeras (Vilniaus r.)
Bildiškės ežeras arba Bildiškis – ežeras rytų Lietuvoje, Vilniaus rajone, apie 5 km į šiaurės rytus nuo Lavoriškių, Baravykinės kraštovaizdžio draustinyje. Ežero ilgis iš vakarų į rytus – 0,52 km, plotis – iki 0,31 km. Altitudė 196,2 m. Krantai aukšti, apaugę medžiais – ežerą supa Pukštėnų miškas. Šiaurėje išteka upelis link Nedzviadkos upės (Vilnios intakas). Pietinėje pakrantėje įsikūręs Aleksandriškės viensėdis.